SPRÁVA NEZÁVISLÉHO AUDÍTORA
pre štatutárny orgán a Obecné zastupiteľstvo konsolidujúcej účtovnej jednotky

 Obce Dolný Pial
Správa z auditu konsolidovanej účtovnej závierky

Názor
Uskutočnil som audit konsolidovanej účtovnej závierky účtovnej jednotky verejnej správy, ktorú za konsolidovaný celok zostavila konsolidujúca účtovná jednotka Obec Dolný Pial,  ktorá obsahuje konsolidovanú súvahu k 31. decembru 2018, konsolidovaný výkaz ziskov a strát za rok končiaci sa k uvedenému dátumu a poznámky, ktoré obsahujú súhrn významných účtovných zásad a účtovných metód.
Podľa môjho názoru, priložená konsolidovaná účtovná závierka poskytuje pravdivý a verný obraz konsolidovanej finančnej situácie konsolidovaného celku k 31. decembru 2018 a konsolidovaného výsledku hospodárenia za rok končiaci sa k uvedenému dátumu podľa zákona č. 431/2002 Z.z. o účtovníctve v znení neskorších predpisov (ďalej len „zákon o účtovníctve“). 
Základ pre názor 
Audit som vykonal podľa medzinárodných audítorských štandardov (International Standards on Auditing, ISA). Moja zodpovednosť podľa týchto štandardov je uvedená v odseku Zodpovednosť audítora za audit konsolidovanej účtovnej závierky. Od konsolidovaného celku  som nezávislý podľa ustanovení zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len „zákon o štatutárnom audite“) týkajúcich sa etiky, vrátane Etického kódexu audítora, relevantných pre môj audit účtovnej závierky a splnil som aj ostatné požiadavky týchto ustanovení týkajúcich sa etiky. Som presvedčený, že audítorské dôkazy, ktoré som získal, poskytujú dostatočný a vhodný základ pre môj názor.
Zodpovednosť štatutárneho orgánu za konsolidovanú účtovnú závierku
Štatutárny orgán konsolidujúcej účtovnej jednotky Obce Dolný Pial je zodpovedný za zostavenie konsolidovanej účtovnej závierky tak, aby poskytovala pravdivý a verný obraz podľa zákona o účtovníctve a za tie interné kontroly, ktoré považuje za potrebné na zostavenie konsolidovanej účtovnej závierky, ktorá neobsahuje významné nesprávnosti, či už v dôsledku podvodu, alebo chyby. 
Pri zostavovaní konsolidovanej účtovnej závierky je štatutárny orgán zodpovedný za zhodnotenie schopnosti konsolidovaného celku nepretržite pokračovať vo svojej činnosti, za opísanie skutočností týkajúcich sa nepretržitého pokračovania v činnosti, ak je to potrebné a za použitie predpokladu nepretržitého pokračovania v činnosti v účtovníctve. 
Zodpovednosť audítora za audit konsolidovanej účtovnej závierky
Mojou zodpovednosťou je získať primerané uistenie, či konsolidovaná účtovná závierka ako celok neobsahuje významné nesprávnosti, či už v dôsledku podvodu alebo chyby, a vydať správu audítora, vrátane názoru. Primerané uistenie je uistenie vysokého stupňa, ale nie je zárukou toho, že audit vykonaný podľa medzinárodných audítorských štandardov vždy odhalí významné nesprávnosti, ak také existujú. Nesprávnosti môžu vzniknúť v dôsledku podvodu alebo chyby a za významné sa považujú vtedy, ak by sa dalo odôvodnene očakávať, že jednotlivo alebo v súhrne by mohli ovplyvniť ekonomické rozhodnutia používateľov, uskutočnené na základe tejto konsolidovanej účtovnej závierky. 

V rámci auditu uskutočneného podľa medzinárodných audítorských štandardov, počas celého auditu uplatňujem odborný úsudok a zachovávam  profesionálny skepticizmus. Okrem toho:

· Identifikujem a posudzujem riziká významnej nesprávnosti konsolidovanej účtovnej závierky, či už v dôsledku podvodu alebo chyby, navrhujem a uskutočňujem audítorské postupy reagujúce na tieto riziká a získavam audítorské dôkazy, ktoré sú dostatočné a vhodné na poskytnutie základu pre môj názor. Riziko neodhalenia významnej nesprávnosti v dôsledku podvodu je vyššie ako toto riziko v dôsledku chyby, pretože podvod môže zahŕňať tajnú dohodu, falšovanie, úmyselné vynechanie, nepravdivé vyhlásenie alebo obídenie internej kontroly.
· Oboznamujem sa s internými kontrolami relevantnými pre audit, aby som mohol navrhnúť audítorské postupy vhodné za daných okolností, ale nie za účelom vyjadrenia názoru na efektívnosť interných kontrol konsolidovaného celku.
· Hodnotím vhodnosť použitých účtovných zásad a účtovných metód a primeranosť účtovných odhadov a uvedenie s nimi súvisiacich informácií, uskutočnené štatutárnym orgánom.
· Robím záver o tom, či štatutárny orgán vhodne v účtovníctve používa predpoklad nepretržitého pokračovania v činnosti a na základe získaných audítorských dôkazov záver o tom, či existuje významná neistota v súvislosti s udalosťami alebo okolnosťami, ktoré by mohli významne spochybniť schopnosť konsolidovaného celku nepretržite pokračovať v činnosti. Ak dospejem k záveru, že významná neistota existuje, som povinný upozorniť v mojej správe audítora na súvisiace informácie uvedené v účtovnej závierke alebo, ak sú tieto informácie nedostatočné, modifikovať môj názor. Moje závery vychádzajú z audítorských dôkazov získaných do dátumu vydania mojej správy audítora.
· Hodnotím celkovú prezentáciu, štruktúru a obsah konsolidovanej účtovnej závierky vrátane informácií v nej uvedených, ako aj to, či konsolidovaná účtovná závierka zachytáva uskutočnené transakcie a udalosti spôsobom, ktorý vedie k ich vernému zobrazeniu.
· Získavam dostatočné a vhodné audítorské dôkazy o finančných údajoch účtovných jednotiek alebo ich obchodných aktivitách v rámci konsolidovaného celku pre účely vyjadrenia názoru na konsolidovanú účtovnú závierku. Zodpovedám za vedenie, kontrolu a realizáciu auditu konsolidovaného celku. Ostávam výhradne zodpovedný za môj názor.
Správy k ďalším požiadavkám zákonov a iných právnych predpisov
Správa k informáciám, ktoré sa uvádzajú v konsolidovanej výročnej správe
Štatutárny orgán je zodpovedný za informácie uvedené v konsolidovanej výročnej správe, zostavenej podľa požiadaviek zákona o účtovníctve. Môj vyššie uvedený názor na konsolidovanú účtovnú závierku sa nevzťahuje na iné informácie v konsolidovanej výročnej správe. 
V súvislosti s auditom konsolidovanej účtovnej závierky je mojou zodpovednosťou oboznámenie sa s informáciami uvedenými v konsolidovanej výročnej správe a posúdenie, či tieto informácie nie sú vo významnom nesúlade s auditovanou konsolidovanou účtovnou 

závierkou alebo mojimi poznatkami, ktoré som získal počas auditu konsolidovanej účtovnej závierky, alebo sa inak zdajú byť významne nesprávne. 
Konsolidovanú výročnú správu som ku dňu vydania správy audítora z auditu konsolidovanej účtovnej závierky nemal k dispozícii.

Keď získam konsolidovanú výročnú správu posúdim, či konsolidovaná výročná správa obce obsahuje informácie, ktorých uvedenie vyžaduje zákon o účtovníctve a na základe prác vykonaných počas auditu konsolidovanej účtovnej závierky, vyjadrím názor, či :
- informácie uvedené v konsolidovanej výročnej správe zostavenej za rok 2018 sú v súlade s konsolidovanou účtovnou  závierkou za daný rok,

- konsolidovaná výročná správa obsahuje informácie podľa zákona o účtovníctve.
Okrem toho uvediem, či som zistil významné nesprávnosti vo výročnej správe na základe mojich poznatkov o účtovnej jednotke a situácii v nej, ktoré som získal počas auditu konsolidovanej účtovnej závierky. 

2. augusta 2019
Ing. Jozef Adamkovič

Zodpovedný audítor 

Licencia  SKAU č. 491

Orgovánová 2565/7

955 01 Topoľčany

Obec Dolný Pial, Hlavná 112/34, 935 37 Dolný Pial
Ing. Jozef Adamkovič

Audítor, licencia SKAU č. 491
Orgovánová 2565/7

955 01 Topoľčany

Dolný Pial, 2.8.2019
Vec : Vyhlásenie účtovnej jednotky ku konsolidovanej účtovnej závierke

      Posielame Vám list v súvislosti s auditom konsolidovanej účtovnej závierky našej Obce Dolný Pial, ktorého cieľom je vyjadrenie názoru, či konsolidovaná účtovná závierka za obdobie, ktoré sa skončilo k 31. decembru 2018, vyjadruje verne vo všetkých významných aspektoch finančnú situáciu a konsolidovaný výsledok hospodárenia konsolidovaného celku za rok 2018 v súlade so zákonom o účtovníctve.
     Uznávame našu zodpovednosť za správne vykázanie a zostavenie konsolidovanej účtovnej závierky v súlade s platnými predpismi.

     Uznávame svoju zodpovednosť za vytvorenie a implementáciu účtovného a interného kontrolného systému, ktorý je zameraný na prevenciu a odhaľovanie podvodu a chýb. Nie sú nám známe žiadne významné skutočnosti vzťahujúce sa na podvody alebo na podozrenie z podvodu, ktoré by mohli mať vplyv na konsolidovaný celok. Vyhlasujeme, že konsolidovaná účtovná závierka nie je významne skreslená v dôsledku výskytu podvodu.
     Nie sme si vedomí prípadov nedodržania zákonov a predpisov, ktorých vplyv sa zohľadňuje pri zostavení konsolidovanej účtovnej závierky. Na základe svojho najlepšieho vedomia a presvedčenia potvrdzujeme nasledujúce skutočnosti :

. Nevyskytli sa žiadne problémy vzťahujúce sa na konsolidovaný celok alebo zamestnancov, ktorí majú významnú úlohu v internej kontrole, alebo ktoré by mohli mať významný vplyv na konsolidovanú účtovnú závierku.

. Dali sme Vám k dispozícii všetky účtovné záznamy a podpornú dokumentáciu, ktorá súvisí s konsolidovanou účtovnou závierkou.

. Potvrdzujeme úplnosť informácií, ktoré sme Vám poskytli v súvislosti s identifikáciou účtovných jednotiek, ktoré patria do konsolidovaného celku.

. Konsolidovaná účtovná závierka neobsahuje významné nesprávnosti, vrátane chýbajúcich údajov.

. Pri zostavovaní konsolidovanej účtovnej závierky sme vychádzali z individuálnych účtovných závierok.

. Nie sme si vedomí žiadnych informácií, okrem tých, ktoré sú uvedené v poznámkach ku konsolidovanej účtovnej závierke.

. Nemáme žiadne plány alebo zámery, ktoré by mohli významne zmeniť zostatkovú hodnotu alebo klasifikovanie aktív a záväzkov uvedených v konsolidovanej účtovnej závierke.

. Náležite sme zaúčtovali a eliminovali všetky vzájomné transakcie v organizáciách konsolidovaného celku.

. Vyhlasujem, že neevidujeme žiadne súdne spory, týkajúce sa účtovných jednotiek patriacich do konsolidovaného celku, okrem tých čo sú uvedené v poznámkach ku KÚZ. Nie sme si vedomí žiadnych ďalších záväzkov, skutočných aj podmienených, ktoré by súviseli so súdnymi spormi.

. Žiadne z účtovných jednotiek patriacich do konsolidovaného celku neposkytla záruky voči tretím stranám.

. V účtovných jednotkách patriacich do konsolidovaného celku nenastali po ukončení účtovného obdobia také udalosti, ktoré by vyžadovali úpravu vykazovaných informácií, alebo ktoré by mali byť zverejnené v poznámkach k účtovnej závierke.

                 ...................................                                                          .....................................
              Alena Bočkayová                                                Bc. Robert Potocký
               ekonómka obce                                                       starosta obce
